钦定古今图书集成/明伦汇编/官常典/第367卷 > 王吉甫
## 钦定古今图书集成/明伦汇编/官常典/第367卷 > 王吉甫

按《宋史》本传：“吉甫，字邦宪，同州人。举明经，练习法律，

谓不可。执政怒，移狱他所，吉甫亦就辨。亶乃用饮食
论罪，不以烛也。南郊起幔城，役卒急于毕事，董役者
责之曰：‘此殆类白露屋耳’。”卒诉之吏，当非所宜言，论
死，吉甫谓非咒诅不应死，遂求对。神宗怒曰：“得非为
《白露屋》事来耶？”吉甫从容敷陈不少慑。帝为霁怒，其
人得释。苏轼南迁，所过郡守有延馆之者，走马使上
闻，诏鞫之。吉甫议当笞，宰相章惇不悦。吉甫曰：“法如
是，难以增加成罪。”卒从笞。《太仓火议》诛守者十馀人，
亦争之，皆得不死。其持论宽平，大抵类此。请知齐州、
梓州。梓在东州为壮藩，户口最盛，转运使欲增折配
以取羡馀，吉甫谓其僚曰：“民力竭矣，一增之后，不可
复减，吾宁贻使者怒，忍为国敛怨，为民基祸哉！”竟却
之。历提点梓州路京畿刑狱、开封少尹，知同、邢、汉三
州，以中大夫卒，年七十。吉甫老于为吏，廉介不回，但
一于用法，士恨其少缘饰云：